**ДОКЛАДВАНЕ НА РАВНИЩЕТО НА ДЕЙНОСТ**

Операторите на инсталации, на които безплатно са разпределени квоти в съответствие с член 10а от Директива 2003/87/ЕО, през периода на търгуване отчитат ежегодно равнището на дейност на всяка подинсталация през предходната календарна година.

**Ново за Фаза 4 на ЕСТЕ:**

Докладването на равнището на дейност ще се извършва посредством нов Формуляр, предоставен от страна на Европейската Комисия.

За 2021 г. този доклад включва данни за двете години, предхождащи представянето му.

Съгласно изискванията на **Регламент (ЕС) 2019/1842,** докладът за равнището на дейност се представя на компетентния орган, който предоставя безплатното разпределение на квоти, в срок **до 31 март всяка година**. **Той се придружава от доклад за проверка на доклада за равнището на дейност, изготвен съгласно Регламент за изпълнение (ЕС) 2018/2067.**

Количеството безплатно разпределени квоти за инсталации, чиято
дейност се е увеличила или намаляла, изчислено въз основа на пълзяща средна стойност, с повече от 15 % спрямо първоначално използваното равнище на активност, се коригира по целесъобразност.
Насоки, както и конкретни примери относно преизчисляването на количеството безплатно предоставяни квоти могат да бъдат намерени в Ръководен документ 7.

Докладването на равнището на дейност се извършва като се представят следните документи:

* Оригинал наДоклада за равнището на дейност – **верифициран!**
* Оригинал на верификационния Доклад, издаден от проверяващия орган
* На електронен носител Доклада за равнището на дейност във формат MS Excel

Горепосочените документи следва да бъдат изпратени **по официален ред** **до:**

Министерство на околната среда и водите

бул. "Мария Луиза" № 22

София, 1000

Доклада за равнището на дейност във формат MS Excel следва да бъде изпратен и на електронна поща: etsbg@moew.government.bg

 В допълнение Ви информираме, че всички ръководни документи, както и полезна информация за Фаза 4 на ЕСТЕ, могат да бъдат намерени на:

<https://ec.europa.eu/clima/policies/ets/allowances_en#tab-0-1>

RALC е наличен на:

<https://eur-lex.europa.eu/legal-content/GA/TXT/?uri=CELEX:32019R1842>

FAR е наличен на: <http://data.europa.eu/eli/reg_del/2019/331/oj>